- Акрамя заняткаў па пэўным профілі, многія навучэнцы асвойваюць, няхай не паглыблена, і дадатковы інструмент, зразумела, у тым выпадку, калі паспяваюць і маюць згоду бацькоў. Акрамя таго, нашы настаўнікі займаюцца з дзецьмі яшчэ і вакалам, – пазнаёміла з некаторымі тонкасцямі работы дырэктар Астроміцкай ДШМ Валянціна Пушко. У школе існуе нямала творчых калектываў. Гэта вакальныя гурт і квартэт настаўнікаў, інструментальны ансамбль настаўнікаў, дзіцячыя дуэты і трыа, танцавальныя калектывы па класах. Апошнім часам набываюць папулярнасць сумесныя дуэты выкладчыкаў і навучэнцаў. Педагогі прыдумваюць новыя формы работы з маленькімі музыкантамі і танцорамі, якія сталі частымі гасцямі сцэны Астроміцкага сельскага цэнтра культуры і вольнага часу. Іх канцэрты збіраюць поўную залу і вельмі падабаюцца мясцовым жыхарам. У павышэнні якасці навучальнага і творчага працэсу не апошнюю ролю адыгрывае абнаўленне матэрыяльнай базы, у тым ліку набыццё новых музычных інструментаў. Напрыклад, у мінулым навучальным годзе купілі новае электроннае фартэпіяна. Немалая ўвага надаецца рабоце з бацькамі, якія, у сваю чаргу, сталі добрымі памочнікамі школе. Наталля НІЖНІК. НА ЗДЫМКАХ: Вольга Свіржэўская і яе настаўніца Людміла Нічыпарук; у класе харэаграфіі. Фота аўтара.